# Eleccions presidencials russes de 2012

Les eleccions presidencials russes de 2012 (Вы́боры президе́нта Росси́и в 2012 году, Víbori prezidénta Rossíi v 2012 godu) se celebraren el 4 de març de 2012 a Rússia. Hi participaren cinc candidats: quatre d'ells nominats per partits polítics i un d'independent. Aquests foren els primers comicis després de les esmenes del 2008 a la constitució russa, on el mandat del president canviava de quatre anys a sis.
Al congrés del 24 de setembre de 2011 a Moscou de Rússia Unida (RU), l'aleshores president Dmitri Medvédev proposà com a successor i candidat a les eleccions presidencials de 2012 al seu predecessor Vladímir Putin, proposta que Putin acceptà. Tot seguit, Putin oferí a Medvédev la possibilitat d'encapçalar la llista de RU a les eleccions legislatives de desembre de 2011, podent esdevindre futur Primer Ministre. Tots els candidats independents havien d'estar registrats abans del 15 de desembre de 2011 i els nominats pels partits abans del 18 de gener de 2012. La llista oficial de candidats fou proclamada el 29 de gener. El 2 de març, el president Medvédev pronuncià un discurs televisat dirigit a la nació amb motiu de les properes eleccions, invitant al vot.
Hi hagueren més de 108.000.000 electors censats i prop dels 95.000 col·legis electorals comptaven amb webcams per a monitorar les votacions. Després de les crítiques als procediments de les eleccions legislatives de 2011, 2 webcams foren instal·lades a cada col·legi electoral per tal de que qualsevol persona poguera monitorar el procés electoral des d'un web públic; el sistema costà vora cinc milions d'USD al canvi, a un cost de 50 USD per col·legi electoral. Putin resultà triomfador amb el 64,35% dels vots emesos. Els observadors de l'Organització per a la Seguretat i la Cooperació a Europa (OSCE) avaluaren possitivament la jornada electoral, però negativament l'escrutini en almenys un terç dels col·legis electorals degut a irregularitats en el procediment.

## Resultats

| Candidat | Partit | Partit | Vots | % |
| Vladímir Putin | | Ind | 45.602.075 | 64,35 % |
| Guennadi Ziugànov | | PCFR | 12.318.353 | 17,38 % |
| Mikhaïl Pròkhorov | | Ind | 5.722.508 | 8,08 % |
| Vladímir Jirinovski | | PLDR | 4.458.103 | 6,29 % |
| Serguèi Mirònov | | RJ | 2.763.935 | 3,90 % |
| Vots vàlids | Vots vàlids | Vots vàlids | 70.864.974 | 98,83 % |
| Vots nuls | Vots nuls | Vots nuls | 836.691 | 1,17 % |
| Total | Total | Total | 71.701.665 | 100,0 % |
| Cens/participació | Cens/participació | Cens/participació | 109.860.331 | 65,27 % |

## Referències

* ↑ RIA Novosti «Russia's presidential elections scheduled for March 2012». B92. RIA Novosti, 21-07-2011 [Consulta: 25 setembre 2011].
* ↑ «Russia's Putin set to return as president in 2012». BBC News, 24-09-2011 [Consulta: 24 setembre 2011].
* ↑ «After Big Protests, Russians Vote for President». Voice of America, 02-03-2012 [Consulta: 5 març 2012].
* ↑ Central Election Commission of the Russian Federation Arxivat 4 March 2018 a Wayback Machine.. Cikrf.ru. Retrieved on 5 March 2012.
* ↑ «Russia's presidential election marked by unequal campaign conditions, active citizens' engagement, international observers say». Organization for Security and Co-operation in Europe.
* ↑ Herszenhorn, David M. «Observers Detail Flaws in Russian Election». The New York Times, 05-03-2012 [Consulta: 5 març 2012].